Document ID: 32003D0181

32003D0181
L 071/17
JURNALUL OFÍCIAL AL UNIUNII EUROPENE
DECIZIA COMISIEI
din 13 martie 2003
de modificare a Deciziei 2002/657/CE în ceea ce privește stabilirea limitelor de performanță minime necesare (LPMN) pentru anumite reziduuri în alimentele de origine animală
[notificată cu numărul C(2003) 764]
(Text cu relevanță pentru SEE)
(2003/181/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 96/23/CE a Consiliului din 29 aprilie 1996 privind măsurile de control care se aplică anumitor substanțe și reziduurilor acestora existente în animalele vii și produsele obținute de la acestea și de abrogare a Directivelor 85/358/CEE și 86/469/CEE și a Deciziilor 89/187/CEE și 91/664/CEE (1), în special articolul 15 alineatul (1) teza a doua,
întrucât:
(1)
Prezența reziduurilor în produsele de origine animală reprezintă o problemă de sănătate publică.
(2)
Este necesar să se prevadă stabilirea progresivă a limitelor de performanță minime necesare (LPMN) aplicabile metodelor de analiză care trebuie utilizate pentru substanțele pentru care nu s-a definit nici o limită autorizată și, în special, pentru substanțele a căror utilizare nu este autorizată sau este special interzisă în Comunitate în vederea garantării punerii în aplicare armonizate a Directivei 96/23/CE.
(3)
Deoarece s-au detectat urme de cloramfenicol, nitrofurani și acetat de medroxiprogesteronă în alimentele de origine animală, nivelul LPMN armonizate pentru aceste substanțe a fost stabilit în consultare cu laboratoarele comunitare de referință, laboratoarele naționale de referință și statele membre.
(4)
Cu toate acestea, administrarea uneia dintre substanțele de mai sus în scopuri zootehnice este autorizată în continuare, în condițiile stricte definite la articolul 5 din Directiva 96/22/CE.
(5)
Este necesar să se prevadă niveluri armonizate pentru controlul acestor substanțe, în vederea garantării aceluiași nivel de protecție a consumatorilor pe întreg teritoriul Comunității. Prin urmare, Decizia 2002/657/CE a Comisiei (2) trebuie modificată în consecință.
(6)
Măsurile prevăzute de prezenta decizie sunt în conformitate cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Decizia 2002/657/CE se modifică după cum urmează:
1.
La articolul 2, „Anexă” se înlocuiește cu „Anexa I”.
2.
La articolul 3 literele (b) și (c), „Anexă” se înlocuiește cu „Anexa I”.
3.
Articolul 4 se înlocuiește cu următorul text:
„Statele membre se asigură că metodele de analiză utilizate pentru detectarea substanțelor enumerate în continuare respectă limitele de performanță minime necesare (LPMN) stabilite de anexa II, pentru matricele menționate de această anexă:
(a)
cloramfenicol;
(b)
metaboliți ai nitrofuranilor;
(c)
medroxiprogesteronă.”.
4.
Textul din anexa la prezenta decizie se adaugă ca anexa II.
Articolul 2
Prezenta decizie se adresează statelor membre.
Adoptată la Bruxelles, 13 martie 2003.

Labels: 7
17
6